open-index/open-wikipedia-markdown huggingface dataset:
Kauai

**Kauai** (Hawais: **Kauaʻi**) is die vierde grootste en oudste eiland van die Hawaise Argipel. Die eiland het meer as agt miljoen jaar gelede as 'n vulkaankeël uit die see verrys. Die vulkaan is lankal geblus, en die lawarotse op die eiland is oor duisende jare deur wind, reën en getye verweer tot vrugbare grond.

Die hange teen die bergpieke in die middel van die eiland – soos Waialeale – behoort tot die natste plekke op aarde: die jaarlikse reënval beloop hier meer as 12&nbsp;000 millimeter. In 1928 is selfs jaarlikse rekordneerslae van 22&nbsp;000 millimeter aangeteken. Die verdamping van groot hoeveelhede water en die plaaslike topografie met opwaartse hellings laat die heersende vogtige Passaatwinde vinnig styg en veroorsaak sodoende die swaar reën wat gereeld oor die eiland uitsak. Danksy die groot watermassa's is Kauai dan ook die enigste Hawaii-eiland waar egte riviere voorkom.

Saam met Niihau, die "Verbode Eiland", wat saam met Kauai geadministreer word, neem die eiland ook in ander opsigte 'n besondere posisie in die Hawaii-eilandgroep in. Vanweë sy ligging in die noordelike uithoek van die argipel kan Kauai nie vanaf enige ander eiland gesien word nie – om kartografiese redes word dit op toeristekaarte dikwels nader aan die hoofeiland Oahu verskuif.

Kauai was die eerste Hawaii-eiland waar kaptein James Cook op 21 Januarie 1778 voet aan wal gesit het en die laaste eiland van die argipel wat koning Kamehameha I se oproep tot politieke vereniging van alle eilande nagekom het. Terwyl alle ander Hawaii-eilande reeds teen die einde van die 18de eeu deur die heerser verower is, het die bewoners van Kauai hulle eers in 1810 vrywillig aan sy heerskappy onderwerp om 'n oorlog op hulle eiland te voorkom.

Kauai as een van die mees afgeleë Hawaii-eilande is met sy lang ongerepte strande, skoon seewater en palms steeds 'n trekpleister vir toeriste wat op soek is na die rustigheid en bekoring van 'n tropiese eiland. Kauai het sy bynaam "Tuineiland" aan die geurige *mohikana*-bessies en bloeisels te danke wat hier oral blom.

## Verwysings
Verkiesings in Suid-Afrika

**Verkiesings in Suid-Afrika** vind plaas op nasionale, provinsiale en plaaslike vlakke.  Suid-Afrika is 'n veelparty-demokrasie met die African National Congress wat regeer met 'n beduidende meerderheid sedert 1994.  Alhoewel die Demokrasie-Indeks wat deur die *Economist* geloods is, meen dat demokrasie in Suid-Afrika misluk het, is die telling vir die verkiesingsproses dieselfde as dié van die Verenigde State en Japan.  'n Sisteem van proporsionele verteenwoordiging is in plek wat dit moontlik maak vir klein partye om verteenwoordiging in die parlement te kry.

Die parlement het twee kamers en kies self die president.  Die Nasionale Vergadering het 400 lede wat vir 'n termyn van vyf jaar verkies word.  Die Nasionale Raad van Provinsies het 90 lede wat ook vir 'n termyn van vyf jaar verkies word deur die provinsiale parlemente.  Die Nasionale Vergadering en Provinsiale Rade word verkies wanneer die algemene verkiesings plaasvind.

Lede van die plaaslike regeringsrade in die munisipaliteite, asook die burgemeesters, word in plaaslike verkiesings verkies.

## Geskiedenis 
### Vroeë dae van die Unie 
Ten tyde van die Unifikasie en toelating as 'n afdeling van Groot-Brittanje in 1910 tot die 1929-verkiesings was die strukture van die kolonies van toepassing.  Gevolglik kon slegs blanke mans in drie van die provinsies stem terwyl 'n beperkte hoeveelheid swart en gekleurde mans in die Kaapkolonie kon stem.  In 1930 het blanke vroue ook die stemreg gekry.  Teen 1939 is swart mans in die Kaap op 'n aparte kiesersrol geplaas.

### Republiek van Suid-Afrika 
In 1960 is 'n referendum gehou om te besluit of die land 'n republiek moet word al dan nie.  In terme van die kiesproses is geen wysigings gemaak nie.  Met die totstandkoming van die tuislande het swartes hul stemreg in Suid-Afrika verloor maar in hul eie tuislande kon hulle normaalweg stem.

### Driekamerparlement 
Met die referendum in 1983 is 'n besluit geneem om die bestel na 'n driekamerparlement te verander.  Dit het beperkte politieke invloed en verteenwoordiging aan Indiërs en Kleurlinge in die Parlement verleen.

### Einde van apartheid 
Na afloop van die referendum in 1992 is besluit om 'n einde te maak aan die beleid van afsonderlike ontwikkeling, wat universele stemreg aan alle kiesers binne die grense van Suid-Afrika sou verleen.  Dit het gelei tot die eerste demokratiese verkiesing in Suid-Afrika in April 1994.

## Verwysings
Katakombe

duimnael|regs|Calixtus-katakombe in Rome, met grafkamers wat uit rots gekap is
duimnael|regs|Katakombes van Napels (18de eeuse tekening)

**Katakombes** is mensgemaakte ondergrondse grotte, gewelwe of tonnels wat in antieke tye vir begrafnisdoeleindes gebruik is. In sekere gevalle is katakombes in later periodes ook aangelê om die beendere van mense te herbegrawe nadat ouer massagrafte of begraafplase weens onhigiëniese toestande opgegrawe is.

Oorspronklik is katakombes ook as geheime vergader- en skuilplekke van vroeg-Romeinse Christene tydens die groot vervolgings van die 3de eeu beskou. Hierdie hipotese is egter nie deur argeologiese navorsing bevestig nie.

Die grootste katakombes – soos dié van Rome en Parys – strek oor enkele kilometers.

## Etimologie 
Die etimologie van die term katakombe is onseker. Volgens een teorie is dit afgelei van die Romeinse *ad catacumbas*, 'n gebiedsnaam vir 'n tufsteengroef aan die Via Appia naby die kerk San Sebastiano fuori le mura. Die naam is moontlik 'n samestelling van die Griekse κατά *kata* "na benede" en τύμβος *tymbos* "graf" waarby die oorspronklike gelatiniseerde vorm *cata tumbas* later na *catacumbae* verander is.

Die term het aanvanklik slegs na die katakombes van Rome verwys, maar in 1836 is die betekenis ook na ander ondergrondse begraafplase uitgebrei soos byvoorbeeld die 18de eeuse katakombes van Parys.

## Verwysings
Burry Stander

duimnael|300px|Burry Stander tydens die 2012 Olimpiese Somerspele.
duimnael|300px|Burry Stander wen die onder-23 Wêreldtitel.

**Burry Willie Stander**, (16 September 1987 – 3 Januarie 2013) gebore te Port Shepstone, KwaZulu-Natal, was een van  se bekendste bergfietsryers. Burry wen sy eerste Suid-Afrikaanse titel (XCO) formaat in die onder-13 kategorie gedurende 1999.

## Internasionale loopbaan 
Gedurende 2005 kompeteer Burry in die VSA en wen drie uit die vier bergfiets-wedrenne waaraan hy deelneem. Sy talent word onmiddellik raakgesien en hy word genooi om vanaf 2006 vir die GT International Span te ry. Hy verower ook sy eerste Suid-Afrikaanse titel (XCO) formaat as 'n professionele ryer gedurende 2006. Gedurende 2007 voeg hy die Afrika-titel by sy trofeekas.

Gedurende 2008 verteenwoordig Burry Suid-Afrika tydens die Olimpiese Spele en behaal 'n verdienstelike 15de plek. Hy verower weereens die SA (XCO) formaat titel en wen verskeie plaaslike Marathon wedrenne. Hy behaal ook 'n 3de plek gedurende die SA Padfiets Kampioenskappe. Hy haal ook gereeld die podium tydens die *World Cup*-reeks en word gekroon as die onder-23 *World Cup*-reeks wenner.

Burry sluit aan by die gespesialiseerde Bergfiets-span gedurende 2009. Hy wen ook die onder-23 Wêreldkampioenskap (XCO) formaat titel en ook die Suid-Afrikaanse Maraton-titel. Hy herhaal die prestasie gedurende 2011, en hy en sy Specialized spanmaat, Christoph Sauser, wen die *Cape Epic* na hul vierde probeerslag gedurende 2011 en maak weer so gedurende 2012.

Burry is gekies om Suid-Afrika tydens die 2012 Olimpiese Spele te verteenwoordig waar hy 'n vyfde plek behaal het.

## Persoonlike lewe 
Gedurende Mei 2012 tree hy met Cherise Taylor, 'n bekende fietsryer in eie reg, in die huwelik.

Op 3 Januarie 2013 word hy naby Shelly Beach deur 'n minibus doodgery terwyl hy geoefen het. Hy was 25 jaar oud. Die bestuurder is op 17 April 2015 aan strafbare manslag skuldig bevind.

## Verwysings
Talcahuano

**Talcahuano** is 'n stad in Chili met 'n oppervlak van 92,3&nbsp;km². Volgens die 2012-sensus woon daar 171&nbsp;383 mense. In 2004 word die munisipaliteit Hualpén van Talcahuano afgestig.

## Sien ook 
* Groter Concepción

## Eksterne skakels 
* Talcahuano.cl

* thno.info
* ASMAR - Astillero de Talcahuano
Holm

[duimnael|Grave Creek holm, in [Moundsville, West Virginia]]
[duimnael|Grafheuwels, oftewel [Tumulus|tumuli, van die Sillakonings in Korea]]

'n **Holm** verwys in die algemeen na 'n kunsmatige, meestal geronde opgehoopte grondheuwel. Holms is in die verlede om verskeie redes opgerig, insluitend vir seremoniële redes (platformholms), as grafte (tumuli), of denkmale. Die woordstam kan teruggevoer word na die Proto-Germaanse 'hulmaz' wat 'n "heuwel" of "hoogte" aandui.

## Argeologie 
In die Verenigde State en Kanada het die term 'n spesifieke tegniese konnotasie, naamlik 'n doelmatig gekontrueerde opgehoopte grondstruktuur wat met 'n verskeidenheid gebruike verbind word. In Europese en Asiatiese argeologie, sal die woord "tumulus" gebruik word as sinoniem vir 'n kunsmatige heuwel, veral wanneer dit met 'n begrafnisgebruik vereenselwig word.

Meeste holms in die Verenigde State is prehistoriese grondwerke, geboue deur Amerikaanse inboorlinge. Inheemse Amerikaners het 'n verskeidenheid holms opgerig, insluitend frustrums, d.w.s. afgeplatte piramides of konusse, wat as platformholms bekend staan, geronde konusse, en rif- of langwerpige holms. Sekeres het ongewone vorms, soos die gisantholms wat die buitelyne van diere toon, naamlik diere wat van 'n kosmologiese belang was. Sekeres, bv. 'n paar in Wisconsin, het rotsfondasies of beskik oor petrogliewe binne-in, bo-op of in die nabyheid.

Alhoewel die Amerikaanse holms minder bekend is as grafheuwels, as hul Europese eweknieë, het hulle wel 'n verskeidenheid ander gebruike. Sekere prehistoriese kulture soos die Adena-kultuur, het holms hoofsaaklik oor grafte opgerig, terwyl ander dit vir rituele en heilige handelinge opgerig het, benewens vir sekulêre funksies. Die platformholms van die Mississippi-kultuur, byvoorbeeld, kon vermoedelik tempels, die huise van stamhoofde, raadshuise of spreekplatforms gedra het.  Ander sou deel uitgemaak het van skansmure wat 'n area sou beskerm. Die Hopewell-kultuur het dit gebruik as merkers van ingewikkelde sterrekundige rigpunte wat met hul seremonies verband gehou het. Die holms en hul verwante grondwerke is die enigste vername monumentale konstruksies van prehistoriese oostelike en sentrale Noord-Amerika.

Holms se benamings is onderhewig aan die kultuur waarvan hulle deel uitmaak. Hulle is wydverspreid in Asië, Europa en die Amerikas. Holmbouende stamgroepe word meer algemeen met die Amerikaanse holms verbind. Hulle konstruksies het almal verskillende betekenisse, en is soms in die vorm van diere gebou, waarvan die vorms duidelik uit die lug sigbaar is.
Los Ángeles (Chili)

**Los Ángeles** is 'n stad in Chili met 300&nbsp;000 inwoners (2012).

## Eksterne skakels 
* Losangeles.cl
Cascavel (Paraná)

**Cascavel** is 'n stad in Brasilië met 289&nbsp;339 inwoners (2010).

## Eksterne skakels 
* Amptelike Webwerf
Nanao

**Nanao** (Japannees: 七尾市)  is 'n stad in die Ishikawa-Prefektuur in Japan, met 58&nbsp;204 inwoners in 2010.
Geleë in die middel van die Noto Skiereiland, daar is 'n spa stad.

## Susterstede 
* 22px|border Bratsk, Rusland
* 22px|border Gimcheon, Suid-Korea
Vlag van die Turks- en Caicoseilande

Die **nasionale vlag van die Turks- en Caicoseilande** is op 7 November 1968 amptelik in gebruik geneem. Die vlag vertoon ’n blou Britse vaandel met die eilandstaat se wapenskild op die wapperkant.

Die drie simbole op die wapenskild van die Turks- en Caicoseilande is ’n kaktus, kreef en ’n nautilusskulp.

Soos baie ander Britse oorsese gebiede was die vorige vlag van die Turks- en Caicoseilande ’n blou Britse vaandel met ’n skyf aan die wapperkant waarop ’n skip en ’n strand was, met die naam van die gebied daaronder. Op die vlag van die Turks- en Caicoseilande was daar ’n man op die strand wat tussen twee hope sout gewerk het.

## Ander vlae 

Lêer:Civil Ensign of the Turks and Caicos Islands.svg| Burgerlike vaandel van die Turks- en Caicoseilande
Lêer:Flag of the Governor of the Turks and Caicos Islands.svg| Vlag van die Goewerneur van die Turks- en Caicoseilande
Lêer:Flag of the Turks and Caicos Islands (1889–1968).svg|  Vlag van die Turks- en Caicoseilande, 1875 tot 1968

## Sien ook 
## Verwysings 
## Eksterne skakels 
*  Turks- en Caicoseilande by *Flags of the World*.
Tell

[duimnael|regs|250px|[Tell Be'er Sjewa]]
[duimnael|250px|regs|Tell [Jokneam]]
'n **Tell** of **tel** (van Hebreeus: **תֵּל**, of uit Arabies: ** تلّ**, *tal*) is 'n soort argeologiese kunsmatige heuwel wat weens menslike bewoning en desertering van 'n geografiese ligging oor verskeie eeue ontstaan het. 'n Klassieke tell lyk na 'n lae, afgeknotte konus met 'n gelyke bokant en hellings aan al die kante.

## Argeologie 
'n Tell kan onder andere ontstaan wanneer die inwoners wegtrek (dalk weens ongunstige klimaatstoestande of watertekort vir 'n lang ruk) of vlug (weens oorlog) en die geboue deur verwaarlosing ineenstort. Die fondasie bly egter min of meer behoue. Bo-op hierdie boureste word 'n nuwe fondasie gevoeg en nuwe geboue opgerig. Weer moet die inwoners wegtrek of vlug, weer stort die geboue ineen, en so hou die patroon oor die eeue heen aan en aan en aan. Mense sal egter keer op keer na hierdie plek/bouhoop/puinhoop toe kom om dit te bewoon, bloot omdat die ligging daarvan gunstig is. 

'n Tell is 'n opeenvolging van begrawe strukture soos regerings- of militêre geboue, godsdienssentra, of wonings wat op verskillende dieptes gevestig is, afhangend van hul datum van gebruik. Hulle sal dikwels oorvleuel, horisontaal, vertikaal of in beide rigtings. Argeoloë sal tell-liggings uitgrawe ter wille van interpretasies van die argitektuur, doel, en datum van bewoning. Aangesien die uitgrawe van 'n tell 'n destruktiewe proses is, het fisici en geofisici niedestruktiewe metodes ontwikkel vir die kartering van tell-liggings.

## In kultuur 
Die naam van die Israelse stad Tel Aviv, is 'n frase wat uit Esegiël 3:15 in die Bybel afgelei is, wat in Hebreeus beteken: "Tel van lente".

## Verwysings
Kalua

duimnael|regs|Geroosterde ''pua'a''
**Kālua** is 'n tradisionele Hawaise kookmetode waarby kos in 'n *imu* of grondoond gaargemaak word. Die term *kālua* beteken letterlik "in 'n grondoond gaarmaak", maar verwys daarnaas ook na die besondere smaak wat dié kookmetode aan kos verleen. Tipiese voorbeelde is *kālua-vark* of *kālua-kalkoen* (Hawais *puaa kālua*) - twee disse wat tradisioneel tydens Hawaise feesmale, die sogenaamde ''luau's'', bedien word.

Volgens ou tradisies word 'n vuur met *koa*-hout in 'n sand- of grondgat gemaak (die sogenaamde *imu*). Hierdie grondoond is gewoonlik 1,8 meter lank, 1,2 meter wyd en 90 sentimeter diep. Stene word in die gat geplaas om die kookhitte te bewaar nadat die vuur al uitgebrand het.

Sodra die kookstene baie warm geword het, word tradisionele plantmateriaal soos piesangblare in die grondoond gelê. Vleis soos speenvark word met natuurlike seesout en kruie gegeur, met warm stene gevul en met *ti* en piesangblare bedek.

Om egalige hitte te verseker en die vleissappe binne te hou, word die kos met juut en piesangblare en daarna met 'n laag sand of grond bedek. Die vleis word sowat ses tot sewe ure in die grondoond gelos om gaar te kook. Hierby absorbeer dit rook en stoom van die *koa*-hout en die piesangblare.

Daarna word die vleis uit die oond gehaal en bedien. Om seker te maak dat die vleis sy unieke tekstuur en smaak bewaar en met die gesmelte varkvet vermeng, word dit eerder in klein stukkies gehak as in skyfies gesny.
Grondoond

[duimnael|Kos is klaar voorberei om in 'n [Nieu-Seelandse *hāngi*-grondoond gaar te kook]]
'n **Grondoond** is een van die eenvoudigstes maniere om kos gaar te maak. Aangesien 'n grondoond die kookhitte in 'n ondergrondse gat vashou, kan kos selfs in beskawings sonder kennis van pottebakkery gebak, gerook of gestoom word.

Grondoonde is in die verlede in 'n wye verskeidenheid beskawings, waaronder Boesmans in Suider-Afrika en Polinesiërs in Oseanië, gebruik en is vir argeoloë 'n gewilde aanduier van menslike nedersettings. In gemeenskappe sonder kookgereedskappe is grondoonde steeds 'n maklike manier om groot hoeveelhede kos gaar te maak.

Om kos gaar te bak, word 'n vuur in 'n gat gemaak. Sodra dit uitgebrand het, kan kos in die oond geplaas en bedek word (op hierdie manier kan ook brood gebak word). Om kos in stoom gaar te maak, word verhitte stene in 'n grondgat met vars groen plantmateriaal bedek, groot hoeveelhede kos daarop geplaas en met meer plantmateriaal (soms ook water) en 'n boonste laag grond bedek. Die kos neem in albei gevalle, droë of nat metodes, enkele ure om gaar te kook.

Grondoonde word tans nog in 'n verskeidenheid gemeenskappe gebruik, ten minste by seremoniële geleenthede of vir tradisionele feesmale: die Hawaise kalua tydens *luau*-feesmale, die Māori se *hāngi* en die *clam bake* in Nieu-Engeland. Daarnaas is grondoonde gewild by buitelug-etes waar hulle 'n oop kampvuur kan vervang.
Maori (taal)

duimnael|links|Māori-sprekers volgens die 2013-sensus:
**Māori** of **te reo Māori** (ˈmaːoɾi, te ˈɾeo ˈmaːoɾi, ), algemeen kort **te reo** ("die taal") genoem, is die taal van Nieu-Seeland se inheemse Māori-bevolking. Dit is saam met Engels 'n amptelike taal van Nieu-Seeland.

Taalkundiges klassifiseer Māori as 'n Oos-Polinesiese taal wat nou verwant aan Cookeilandse Māori, Tuamotuaans en Tahitiaans is. Dit is ietwat minder verwant aan Hawais en Marquesaans en het daarnaas nog 'n los verbintenis met die tale van Wes-Polinesië, waaronder Samoaans, Tokelauaans, Niuies en Tongaans.

Volgens die Māori-taalkommissie het die aantal volwasse sprekers, wat Māori vlot kan praat, in 1995 tot sowat 10&nbsp;000 gedaal.

## Verwysings 
## Eksterne skakels 
*
Hula

duimnael|regs| 'n Danser met uliuli voer die *Hula kahiko* tydens die *Merrie Monarch Festival&nbsp;2003* uit
 
**Hula** is 'n vertellende dans wat deur die Polinesiese bevolking van Hawaii ontwikkel is. Alhoewel die hula-dansstyle van Hawaii sekere oorenkomste met dié van ander Polinesiese volke toon, het hulle vanweë die groot afstand van ander Polinesiese eilande selfstandig ontwikkel.

In sy oorspronklike vorm is die dans deur gesang begelei en het met sy ingewikkelde stelsel van bewegings 'n verskeidenheid kulturele en godsdienstige funksies vervul. Bepaalde danspasse is op die musikale ritme of gesang afgestem, terwyl ander liggaamsdele 'n verhaal vertel. So het die hula in die Hawaise samelewing, wat geen skryfstelsel ontwikkel het nie, onder meer ritusse, kulturele reëls, genealogiese besonderhede, mites en legendes van een generasie na 'n ander oorgedra. Daarnaas is hula-danse ook in die verlede reeds as suiwer vermaak opgevoer. 

Die verskillende hula-style kan onder meer volgens die inhoud van die gesang (*mele*), die begeleidende instrumente of die spesifieke dansstyl van mekaar onderskei word. Volgens 'n baie eenvoudige klassifikasie, wat hom hoofsaaklik tot die dansstyl beperk, word hula-danse tans ook in *hula kahiko* (tradisionele hula's) en *hula auana* (moderne hula's) ingedeel. Aangesien die Hawaise term *auana* as "homself wegbeweeg van" vertaal kan word (in die betekenis van "die tradisionele pad verlaat"), kan streng genome alle hula-style, wat enigsins van die oorgelewerde rituele dansstyl verskil, as moderne hula's beskryf word. 

Reeds in die tyd van koning David Kalākaua was die Hawaise dans aan groot veranderings onderworpe en het in die rigting van sy huidige vermaak-dansuitvoering begin beweeg, al is dit nog 'n tyd lank deur spreeksang en ritmiese instrumente begelei.

## Verwysings 
## Eksterne skakels
Buro vir Staatsveiligheid

Die **Buro vir Staatsveiligheid** was ’n Suid-Afrikaanse staatsdepartement wat in 1969 ingestel is ten opsigte van aangeleenthede wat op die veiligheid van die staat betrekking gehad het.  Dit is in 1980 vervang deur die Nasionale Intelligensiediens (NI).

Lt.genl Hendrik van den Bergh het in Augustus 1968 toestemming by John Vorster en P.W. Botha verkry vir stigting van ’n oorhoofse intelligensieliggaam. Die Buro is met die funksies belas om (1) alle aangeleenthede wat die veiligheid van die staat raak te ondersoek, die inligting wat ingewin is te korreleer en te evalueer en om die regering, belanghebbende staatsdepartemente en ander instansies, waar nodig daaromtrent in te lig en te adviseer; en (2) sodanige ander funksies en verantwoordelikhede as wat van tyd tot tyd bepaal mag word, uit te oefen.  Die Staatspresident het dit goedgekeur dat die administrasie van die buro aan die Eerste Minister opgedra word.  Die departementele hoof daarvan was die veiligheidsraadgewer van die Eerste Minister, te wete Hendrik van den Bergh.

Die organisasie is in Mei 1969 bekendgestel, en was gou by die media as B.O.S.S. bekend. Kommer oor die organisasie se wye mandaat en volmag is gou uitgespreek, aangesien dit ’n gesentraliseerde liggaam was wat intelligensie-insameling vir beide die polisie en weermag sou behartig.

Die Buro het onder meer berug geword vir die betrokkenheid by die Inligtingsdebakel, toe Suid-Afrikaanse regeringsfondse aangewend is vir die stigting van 'n Engelstalige pro-Nasionale Party koerant, *The Citizen.* Hierdie debakel was die hoofrede vir die Buro se vervanging in 1980.

## Verwysings 
## Eksterne skakels 
*This Day in History - The South African Bureau Of State Security (BOSS) established 
*Crimes and Mysteries of South Africa - The Information Scandal 

## Sien ook 
*Burgerlike Samewerkingsburo
*Staatsveiligheidsraad
Adelboden

**Adelboden** is 'n munisipaliteit in die administratiewe distrik Frutigen-Niedersimmental van die Switserse kanton Bern.

## Geografie 
Adelboden is in die weste van die Berner Oberland-streek aan die einde van die Engstligen-vallei geleë. Die dorp lê 1&nbsp;350 meter bo seevlak, met die bergpiek Grossstrubel (3&nbsp;242 m) as sy hoogste en die Engstligen-vallei (1&nbsp;045 m) as sy laagste punt. 

Die plaaslike flora sluit Alpynse en sub-Alpynse spesies in. Berghange is dikwels bebos, terwyl die plato's en terrasse as weivelde dien.

Die grootste deel van Adelboden is op 'n suidelike terras bo-oor die Engstligen-vallei geleë. Daarnaas maak ook kleiner *Bäuerten* ('n soort historiese boerdery-koöperasies) soos Ausserschwand, Boden, Gilbach, Hirzboden en Stigelschwand deel uit van die munisipaliteit. 

Die hoogste bergpieke is Lohner (3&nbsp;048 m bo seevlak), Tschingellochtighorn (2&nbsp;735 m), Steghorn (3&nbsp;146 m), Wildstrubel (3&nbsp;242 m), Fitzer (2&nbsp;458 m), Tschenten (2&nbsp;025 m) en Gsür (2&nbsp;708 m).

## Geskiedenis 
Die huidige dorpsnaam verskyn in 'n historiese dokument van 1409 en is heel waarskynlik van 'n plantnaam, Adelgras (of Alpenrispengras, Poa alpina) afgelei. Hierdie eerste woorddeel van die saamgestelde naam is gekombineer met -boden as tweede komponent - letterlik "'n laer geleë plek, dal, bergterras".
duimnael|links|Die dorpskerk dateer uit 1433
Teen die middel van die 19de eeu het misoeste en diersiektes die plaaslike landbougemeenskap ernstig benadeel, en baie bewoners het geëmigreer. Eers met die opkoms van toerisme vanaf die 1870's het Adelboden 'n nuwe ekonomiese opswaai beleef. 

In hierdie tydperk is die eerste hotelle en 'n pad langs die Engstlige-rivier gebou. Die bevolking het in die volgende dekades vinnig gegroei. Die plaaslike *Grandhotel* het in 1901 vir die eerste keer 'n winterseisoen ingevoer, en in die 1930's is die kabelkar gebou wat Adelboden met die Engstligenalp verbind.

## Bevolking 
## Taal 
Die plaaslike Alemanniese omgangstaal, genoem *Adelbodetütsch*, is 'n baie besonderse Hoogste-Alemanniese dialek van die *Berner Oberland* wat enkele kenmerke met die oorspronklike dialek van Wallis deel.

## Toerisme 
duimnael|regs|Adelboden in die winter
Die plaaslike toerismebedryf is veral met die oog op gesinsvakansies, sport en ontspanning ontwikkel. Daar is 24 hotelle met altesaam 1&nbsp;291 beddens, 800 vakansiehuise met 10&nbsp;000 beddens, drie kampeerplekke en veertig restaurante.

Gedurende die somerseisoen is daar 300 km se wandelroetes wat van maklike stap- tot Alpynse klimroetes. Ander moontlikhede sluit fietsry, die bou van modelvliegtuie, valskermspring en tennis in.

Op 9 Julie 2005 is Adelboden as eerste Alpynse ontspanningsoord in Switserland gesertifiseer.  

Die skigebied van Adelboden-Frutigen-Lenk beskik oor 56 vervoerfasiliteite met meer as 170 km se ski-lopies in verskillende moeilikheidsgrade. Daarnaas is daar 23 km se oorland-skiroetes, 74 km se winterwandelpaaie en 'n binnenshuise ysskaatsbaan.
Ka Lae

duimnael|regs|Die steil rotswande van Ka Lae
**Ka Lae** (Hawais: "die punt"), ook bekend as **South Point**, is die suidelikste punt van die eiland Hawaii en die vyftig Amerikaanse deelstate. Die Ka Lae-gebied is op 29 Desember 1962 as *South Point Complex* tot Nasionale Historiese Baken-distrik (*National Historic Landmark District*) verklaar en word sedert 15 Oktober 1966 in die *National Register of Historic Places* gelys.

Die gebied staan daarnaas bekend vir sy sterk seestrominge en winde. 'n Windplaas wek hier elektrisiteit op.

## Geskiedenis 
Ka Lae is die plek waar argeoloë op een van die oudste Polinesiese nedersettings op die Hawai'i-eilande afgekom het. Navorsers neem aan dat die eerste setlaars hier voet aan wal gesit het aangesien Ka Lae vir die Polinesiese seevaarders, wat vermoedelik vanuit die Marquesas- of Geselskapseilande op soek na 'n nuwe tuisland na Hawaii geseil het, die naaste geleë punt was.

Argeoloë het hier ook die oorblyfsels van 'n *heiau*, 'n Hawaise tempel, ontdek wat uit die jaar 124 n.C. dateer. 'n Tweede sakrale plek, Kalalea Heiku, was 'n heiligdom van vissers. Boorgate, wat op verskillende plekke langs die steil kus gevind is, is waarskynlik geboor om vissersbote, wat in die stroming gedryf het, met lang toue vas te maak. Die gebied van South Point Complex behels daarnaas 'n groot aantal Polinesiese grafte.
Windplaas

[duimnael|regs|375px|*Middelgrundens Vindmøllepark*, 'n seegebonde 40MW-windplaas in die Öresund, 'n seestraat tussen [Denemarke en Swede]]
duimnael|regs|375px|Wêreldprimeur: windplaas met 7,5 MW windturbines Estinnes België, sien die unieke 2-delige rotorbladen, uitsig 20 Julie 2010
duimnael|regs|375px|Windplaas 7,5 MW windturbines Estinnes België voltooi, uitsig op 10 Oktober 2010

'n **Windplaas** is 'n gesamentlike groep windturbines (windkragaanlegte) wat van windenergie gebruik maak om  elektrisiteit op te wek. Groot windplase bestaan dikwels uit honderde windturbines en beslaan 'n gebied wat oor honderde vierkante kilometer kan strek. Die land tussen die turbines kan nogtans vir landbou- of ander doeleindes gebruik word. Daarnaas kan windplase ook op see opgerig word.

Talle van die wêreld se grootste windplase aan land is in die Verenigde State geleë. In November 2010 was die *Roscoe Wind Farm* met 'n totale opwekkingsvermoë van 781,5 MW en *Horse Hollow Wind Energy Center* (735,5 MW) die twee grootste landgebonde windenergieaanlegte ter wêreld, terwyl die *Thanet Offshore Wind Project* in die Verenigde Koninkryk met 300 MW en Horns Rev II in Denemarke (209 MW) tans die rekordhouers van seegebonde windplase is.
Motörhead

**Motörhead** was 'n Engelse musiekgroep afkomstig uit Londen gevorm in 1975 en word deur baie mense as die eerste ware metal-musiekgroep beskou.

Motörhead het 23 studio albums, 10 lewendige albums en 5 EPs gemaak in hul loopbaan oor 40 jaar.

## Albums 
### Ateljeealbums 
* 1977: *Motörhead*
* 1979: *Overkill*
* 1979: *Bomber*
* 1979: *On Parole*
* 1980: *Ace of Spades*
* 1982: *Iron Fist*
* 1983: *Another Perfect Day*
* 1986: *Orgasmatron*
* 1987: ''Rock 'n' Roll*
* 1991: *1916*
* 1992: *March ör Die*
* 1993: *Bastards*
* 1995: *Sacrifice*
* 1996: *Overnight Sensation*
* 1998: *Snake Bite Love*
* 2000: *We Are Motörhead*
* 2002: *Hammered*
* 2004: *Inferno*
* 2006: *Kiss of Death*
* 2008: *Motörizer*
* 2011: *The Wörld Is Yours*
* 2013: *Aftershock*
* 2015: *Bad Magic*

### Lewendig 
* 1981: *No Sleep 'til Hammersmith*
* 1988: *Nö Sleep at All*
* 1999: *Everything Louder Than Everyone Else*
* 2003: *Live at Brixton Academy*
* 2005: *BBC Live & In-Session*
* 2007: *Better Motörhead Than Dead – Live at Hammersmith*
*2011: *The Wörld Is Ours - Vol. 1: Everywhere Further Than Everyplace Else*
*2012: *The Wörld Is Ours - Vol. 2: Anyplace Crazy as Anywhere Else*
*2016: *Clean Your Clock''
Eerste Matabele-oorlog

Die vyandigheid tussen die Matabeles (ook bekend as *Ndebeles*) en hul vroeëre slawe, die Masjonas, het 'n geruime tyd wrywing op die grens van Masjonaland, wat reeds deur blankes beset was, en Matabeleland veroorsaak.

Die Britse owerheid het gewaarsku dat rustelose krygsmanne beteuel moet word. Sake het in Julie 1893 tot 'n punt gekom toe 'n impi Matebeles 'n groep Masjonas naby Fort Victoria aangeval het. Dit het gelei tot die mobilisasie van die Britse magte en hoewel daar verdere vertragings was, is daar in September besef dat 'n oorlog onvermydelik is. Op 5 September het 'n leërafdeling Salisbury (huidige Harare) verlaat om by nóg een van Victoria aan te sluit.

Oorlog het amptelik op 3 Oktober begin toe 'n mag Iron Mine Hill verlaat het op pad na Matabeleland. 'n Geveg het op 24 Oktober op Shangani plaasgevind en op 1 November is 7000 Matabeles by die Bembesirivier verslaan. Lobengula wat besef het dat sy impi's geen verdere doeltreffende weerstand kon bied nie, het sy hoofstat, Gubuluwayo, ontruim en afgebrand. Dit is op 4 November 1982 deur die magte van die Chartered Company beset. As gevolg van 'n oordeelsfout het die Britte op 4 November 1893 'n swaar terugslag gekry toe 'n patrollie onder majoor Allan Wilson naby die Shanganrivier uitgewis is.

Op 23 Januarie het die dood van Lobengula feitlik die einde van die veldtog beteken. Die Britse troepe was onder bevel van majoor P.W. Forbes. Drie en vyftig blankes en 38 bantoes is aan die Britse kant dood. Dit was nie moontlik om vas te stel wat die verliese van die Matabeles was nie, maar dit het etlike duisende beloop.

## Sien ook 
* Matabele-opstand

## Bron 
* Ensiklopedie van Suidelike Afrika, Eric Rosenthal, 1967

## Eksterne skakels
Matabele-Oorlog

Die **Matabele-oorlog** kan na een die volgende verwys:

* Die **Eerste Matabele-oorlog** van 1893 tot 1894.
* Die **Matabele-opstand** van 1897.
Heiau

duimnael|Hale O Pi'ilani Heiau, naby Hāna op die eiland Maui
[duimnael|'n Illustrasie deur William Ellis, wat tydens [James Cook se derde seereis geteken is, toon 'n heiau aan die Kealakekua-baai]]
[duimnael|Pu'ukohola Heiau op die eiland [Hawaii (eiland)|Hawaii]]

'n ***Heiau*** is 'n Hawaise tempel. Die Hawaiers het tempels vir 'n wye spektrum doeleindes opgerig - om siekes te genees (*heiau hōola*), die eerste vrugte of eerste vangs te offer, om vir reën te bid of om die reën te laat ophou, om die bevolkingsgroei te verhoog, om vir die liggaamlike welsyn van die volk te bid, om goddelike seën vir lang seereise te ontvang, of om vir vrede of oorwinning in die stryd teen vyande (*luakini*) te bid. Die laasgenoemde kategorie tempels was die enigste wat met 'n menseoffer ingewy is.

Heiau is na gelang van hul doeleinde en ligging in 'n verskeidenheid boustyle opgerig. Met die amptelike einde van die inheemse Hawaise godsdiens in 1819 is baie tempels opsetlik vernietig, terwyl ander in verval geraak het. Intussen is 'n aantal heiau volledig gerestoureer.

## Verwysings
Matabele-opstand

Met die koms van die jare 1890 het die kolonisasie van Rhodesië (huidige Zimbabwe) so bevredigend gevorder dat die uitbreek van 'n opstand die meeste koloniste verras het. Op 20 Maart 1896 is 141 blankes in Matabeleland vermoor en op 14 Junie nog 103 in Masjonaland. Onder die groot heldedade was dié van die Mazoe-patrollie. In Bulawayo, Salisbury (huidige Harare) en elders het die inwoners laers getrek. Die onderdrukking van die rebelle was besonder moeilik selfs nadat troepe onder kolonel Plumer (later veldmaarskalk) van die Kaap gestuur is, en ander onder sir Frederick Carrington. Ná die terugtrekking van die Matabeles na die Matopovesting sou die gevegte waarskynlik onbeperk aangehou het, was dit nie vir die waagstuk van Cecil John Rhodes, wat, vergesel van dr. Hans Sauer, Johann Colenbrander, Vere Stent en twee naturelle, Jan Grootboom en Makunga, die vyand se vesting onbewapend binnegestap en hulle uiteindelik oorreed het om die wapens neer te lê. Die gevegte is, na 'n jaar in Oktober 1897, beëindig, nadat nog 62 blankes gesterf en 139 gewond is.

## Sien ook 
* Eerste Matabele-oorlog

## Bron 
* Ensiklopedie van Suidelike Afrika, Eric Rosenthal, 1967
Windkragaanleg

[duimnael|325px|regs|'n [België|Belgiese seegebonde windplaas met 5 MW-windturbines in die Noordsee]]
duimnael|325px|regs|Wêreldprimeur: windplaas met 7,5 MW windturbines Estinnes België, sien die unieke 2-delige rotorbladen, uitsig 20 Julie 2010
duimnael|325px|regs|Windplaas 7,5 MW windturbines Estinnes België voltooi, uitsig op 10 Oktober 2010

:*Hierdie artikel behandel windaangedrewe elektriese opwekkers. Sien die artikel windmeul vir meer inligting oor windaangedrewe toestelle wat gebruik word om koring te maal of water te pomp.*

'n **Windenergieaanleg** of **windkragsentrale** is 'n toestel wat kinetiese windenergie in meganiese energie omsit. Indien die meganiese energie gebruik word om krag op te wek, word die toestel "windopwekker" of "windturbine" genoem. Indien die meganiese energie gebruik word om fisieke werk te verrig – dit wil sê om masjinerie aan te dryf, soos byvoorbeeld om graan te maal of water te pomp, word die toestel 'n windmeul of windpomp genoem. In die omgangstaal word die twee terme en betekenisse dikwels met mekaar verwar.

Die huidige windturbines is die resultaat van ongeveer duisend jaar se ontwikkeling en word in 'n wye reeks tipes met vertikale of horisontale asse gebou. Kleiner turbines word byvoorbeeld gebruik om batterye te laai of as bykomende aandrywing vir seilbote, terwyl groot aaneengeskakelde turbines in windkragaanlegte (sogenaamde windplase) 'n steeds belangriker rol by die opwekking van kommersiële krag speel.

## Eksterne skakels 
*
Gesinsdag

duimnael|400px|Lande met Paasmaandag as 'n vakansiedag in geel

**Gesinsdag** is die Maandag ná Paasfees. Die dag staan ook as **Paasmaandag** of **Tweede Paasdag** bekend en word algemeen in Christelike lande as 'n openbare vakansiedag waargeneem. Nes Welwillendheidsdag (Kersfees) en Pinkstermaandag vorm Gesinsdag die tweede dag van een van die Christendom se belangrikste feeste.

Gesinsdag word onder andere in die lande Andorra, Australië, België, Denemarke, Duitsland, Finland, Frankryk, Hongarye, Italië, Ierland, dele van Kanada, Kroasië, Letland, Liechtenstein, Luxemburg, Monaco, Nieu-Seeland, Nederland, Noorweë, Oostenryk, Pole, San Marino, Swede, dele van Switserland, Slowenië, dele van Spanje (behalwe vir Andalusië), Suid-Afrika, Tsjeggië, die Verenigde Koninkryk, Ysland en ander lande van die Britse Statebond as 'n openbare vakansiedag waargeneem.

## In die Oosters-Ortodokse Kerk 
[duimnael|Seën met heilige water tydens 'n optog in die Oosters-Ortodokse Helder Week (hier in [Rusland)]]
In beide die Oosters-Ortodokse Kerk en Rooms-Katolieke Kerke volgens die Bisantynse Ritus word hierdie dag "Helder Maandag" of "Maandag van Vernuwing" genoem. Die liturgiese dienste, nes tydens die hele Helder Week, is heelwat anders as gedurende die res van die jaar en is soortgelyk aan die liturgiese dienste wat op Paasfees (die Paassondag) gehou word; dit sluit 'n optog volgens die Goddelike Liturgie in; terwyl dit vir elke dag van hierdie week voorgeskryf is, word dit dikwels net op Maandag gehou en dalk die een of ander dag in parogiale kerke, veral in nie-Ortodokse lande. Wanner die feesdag van 'n belangrike heilige, byvoorbeeld Sint Joris, of 'n beskermheilige van 'n kerk of een se naamdag in die Heilige Week op op Paassondag val, word die feesdag op Paasmaandag gevier.

Die Siries-Ortodokse Kerk herdenk op Paasmaandag al die siele van dié wat gedurende die vorige jaar oorlede is.

## In Westerse lande 
[duimnael|Paasmaandag in [Portugal]]
Vroeër het die feestlikhede ná Paasfees 'n week van sekulêre vieringe ingesluit, maar gedurende die 19de eeu is dit in die meeste lande na net een dag verminder. Van die tradisionele gebeurtenisse sluit in eierrol en, veral in Rooms-Katolieke lande, die besprinkeling van ander mense met water, wat tradisioneel die dag voorheen tydens die Heilige Mis op Paassondag met heilige water geseën en tuis toe geneem is om die huis en kos te seën.

## Datums 
duimnael|Toneel uit die Evangelie volgens Lukas 24,13: in Emmaus erken die twee dissipels Jesus toe hy brood breek (olieverfskildery deur Abraham Bloemaert in 1622)
Die datum van Gesinsdag word, nes baie ander feeste en herdenkings van die liturgiese jaar, volgens die Paasfeesdatum bereken. Vervolgens word Gesinsdag op die dag ná Paassondag gehou. Die vroegste moontlike datum volgens die Gregoriaanse kalender is 23 Maart en die laaste moontlike is 26 April. In die Juliaanse kalender, wat veral deur die Oosters-Ortodokse Kerke gebruik word, verskil dié datum effens.

| valign="top" |

| valign="top" |

|}

## Sien ook 
* Lys van openbare vakansiedae in Suid-Afrika
* Goeie Vrydag, die Vrydag voor Paasfees.

## Verwysings 
## Eksterne skakels
Hawaii-hemp

duimnael|regs|'n Hawaii-hemp uit die 1960's in minder opvallende kleure
duimnael|regs|'n Moderne Hawaii-hemp met omgekeerde drukpatroon
Die **Hawaii-hemp** (in Engels gewoonlik *aloha shirt* of *Hawaiian shirt* genoem) is 'n soort informele hemp - met oopslaankraag, meestal kort moue, 'n borssak aan die linkerkant en knope - wat sy oorsprong op die Hawaii-eilandgroep het. Hawaii-hemde word gewoonlik met bont Hawaise motiewe bedruk en deur sowel mans as vroue los bo-oor die broek of romp gedra.

Hawaii-hemde het in die eerste helfte van die 20ste eeu 'n gewilde aandenking vir toeriste geword. Met die opkoms van massatoerisme en danksy die rolprent- en vermaakbedryf waar dit deur bekende sterre soos Elvis Presley gedra is, het die hemp ook buite Hawaii tot 'n gewilde bostuk ontwikkel. In Hawaise sakekringe word die hemp intussen ook in meer formele geleenthede gedra.

## Verwysings
Shona

**Shona** kan na een die volgende verwys:

* Die **Mashona**-stam van hoofsaaklik Zimbabwe.
* Die taal **Shona**, wat deur die Mashona gepraat word.

## Eksterne skakels 
*
Sifiso Nhlapo

**Sifiso Nhlapo** (gebore 13 Mei 1987 te Soweto, Johannesburg) is Suid-Afrika se bekendste BMX-ryer. Sy prestasies het baie gedoen om BMX onder die swart bevolking van Suid-Afrika bekend te stel. 

Hy het Suid-Afrika tydens die Olimpiese Spele van 2008 verteenwoordig. Sy beste internasionale prestasie is 'n derde plek tydens die 2008 BMX wêreldkampioenskap. Sifiso ry tans vir die MTN-span.

## Verwysings
Los Monjeseilande

Die **Los Monjeseilande**, 'n federale afhanklikheid van Venezuela, is geleë in die noordweste van die Golf van Venezuela, 34,8&nbsp;km van die kus van Guajira Skiereiland, aan die grens tussen Colombia en die Venezolaanse staat van Zulia.

Die eilande bestaan ​​uit rotse stygende steil uit die see, sonder enige strande of natuurlike landing. Die Venezolaanse vloot handhaaf 'n basis op El Sur, waar hulle 'n pier gebou het. Die eilande het geen natuurlike hulpbronne en moet voorsien moet word vanaf die vasteland. Vissery is die vernaamste aktiwiteit rondom die eilande, gewoonlik deur die maak van vissersbote die kort rit van die Paraguaná Skiereiland in Venezuela.

Daar is drie eilande of eiland groepe, met 'n totale oppervlakte van 0,2&nbsp;km²: 
* Monjes del Sur ( 12 ° 22'N 70 ° 54'W  ) bestaan ​​van die twee grootste eilande, verbind deur 'n kunsmatige dam.  Die suidelike van die twee eilande bereik 'n hoogte van 70 m en het 'n vuurtoring. 
* Monje del Este ( 12 ° 24'N 70 ° 51'W  ), 'n klein rots 5,3&nbsp;km noordoos van Monjes del Sur, bereik' n hoogte van 43 m. 
* Monjes del Norte ( 12 ° 30'N 70 ° 55'W  ), is 12,3&nbsp;km NNO van Monjes del Este, en bestaan ​​uit vyf klein gesteentes, die grootste een waarvan bereik 'n hoogte van 41 m.
Christoffel Josephus Brand

Sir **Christoffel Josephus Brand**, (21 Junie 1797, Kaapstad – 19 Mei 1875, Kaapstad), was die eerste Speaker van die Kaapse parlement. Hy het regte studeer aan die Universiteit van Leiden, Nederland, waar hy in 1820 sy doktorsgraad verwerf met 'n tesis wat handel oor die betrekkinge tussen kolonies en die vaderland. Hy keer in 1821 terug na die Kaap, praktiseer as advokaat en gee lesings aan die Suid-Afrikaanse Kollege, voorloper van die Universiteit van Kaapstad sowel as SACS. Nadat hy na vore getree het tydens die Anti-bandiete-beweging in 1849, help hy met die opstel van die grondwet van die Kaapkolonie en word in 1854 Speaker van die nuwe parlement, 'n amp wat hy beklee tot sy bedanking in 1874. Sy seun, sir J.H. Brand het president van die Oranje-Vrystaat geword.

links|duimnael|Sir Christoffel Brand, 1860's–1870's
Die dorp Ladybrand is vernoem na sy vrou, Lady Catharina Brand.

## Bronne 
* Ensiklopedie van Suidelike Afrika, Eric Rosenthal, 1967
Laurens Meintjes

duimnael|regs|170px|Laurens Meintjes.

**Laurens Schmitz Meintjes** (Aberdeen, Kaapkolonie, 9 Junie 1868 – Potgietersrus, 30 Maart 1941)  was 'n Suid-Afrikaanse fietsryer. Hy betree reeds op jeugdige ouderdom die fietsrytoneel deur menige  (SA) titels te verower. Dit bereik 'n hoogtepunt met sy verowering van die 100 km-wêreldkampioenskapstitel tydens die ''World's Fair'' in Chicago in 1893. Hy het later nog 16 wêreldrekords opgestel.

Tydens die Tweede Vryheidsoorlog het hy geveg as 'n kaptein vir die Cape Town Highlanders.

## Verwysings
Greg Minnaar

duimnael|300px|Greg Minnaar tydens die ''Val d'Isère* (2012 Wêreldbeker, 6de rondte)

**Greg Minnaar** (*13 November 1981, Pietermaritzburg), is ’n Suid-Afrikaanse veldwedren-ryer. Minnaar het die UCI Afdraande Wêreldkampioenskap vier keer gewen – in 2003, 2012, 2013 en 2021. Hy het vier keer tweede geëindig (2004, 2006, 2009 en 2015) en drie keer die brons gewen (2001, 2005 en 2010).

Tydens die 2012 Wêreldkampioenskap wen Greg die wêreldtitel vir die tweede keer in Leogang, Oostenryk. Hy wen sy derde wêreldkampioenskap in 2013 in sy tuisdorp, Pietermaritzburg.

Op 7 Junie 2015 wen Minnaar sy 17de wêreldbekerbyeenkoms en ewenaar die rekord van 17. Later wen hy die byeenkoms te Lenzerheide, Switserland en maak die rekord sy eie. Op 6 September 2015 wen hy die silwermedalje by die wêreldkampioenskap te Vallnord, Andorra.

Op 29 Augustus 2021 wen Minnaar sy vierde wêreldtitel in Val di Sole, Italië.

## Eksterne skakels 
*
**Team Santa Cruz Syndicate'' Amptelike webtuiste
Robbie Hunter

duimnael|regs|300px|Foto van Robbie Hunter, 2010.

**Robert Hunter** (gebore 22 April 1977 te Johannesburg) is een van Suid-Afrika se bekendste pad fietsryers. Hy was die eerste Suid-Afrikaner wat aan die Tour de France deelgeneem het gedurende 2001. Tydens die 2007 *Tour de France* wen hy ook 'n skof, weereens 'n eerste vir .

Op 4 Maart 2012 wen Robbie die Suid-Afrikaanse padkampioen titel te Nelspruit. Hy neem weer deel aan die Tour de France in 2012 maar moes onttrek na 'n reeks ongelukke.

## Verwysings 
## Eksterne skakels
*Cycling Base: Robert Hunter 
*
Niihau

**Niʻihau** of **Niihau** (niːhaʊ); Hawais: (ˈniʔiˈhɔu) is die kleinste van die bewoonde eilande in die Amerikaanse deelstaat Hawaii, met 'n oppervlakte van bykans 180&nbsp;km². Niʻihau is 28,2 kilometer suidwes van Kauai anderkant die Kaulakahi-kanaal geleë.

## Geskiedenis 
Nadat die eiland in 1864 deur Elizabeth Sinclair van die Koninkryk van Hawaii gekoop is, het dit tot vandag toe in privaat besit gebly. Sinclair het Niʻihau later aan haar erfgename, die Robinson-gesin, oorgeërf. Volgens 'n besluit van die Skotsgebore eienaars is die eiland, wat goed geskik vir skaap- en veeteelt is, nie vir besoekers toeganklik nie sodat die enkele honderd bewoners van suiwer Hawais-Polinesiese afkoms hul tradisionele leefwyse en taal kon bewaar.

## Huidig 
Niʻihau word tans deur Bruce en Keith Robinson bestuur.

Heelwat oud-bewoners van Niʻihau woon nou op die naburige eiland Kauai, waar die twee broers ook groot boerderye besit. Die oud-bewoners van Niʻihau vaar gereeld ván en ná die eiland. Die familie Robinson en hul gaste vlieg per helikopter vanaf Port Allen lughawe (Kauai) na Niʻihau, waar daar op verskeie plekke helikopterplatforms gebou is. Die huise op Niʻihau bly voortbestaan in die oorspronklike toestand soos gebou in die 19de eeu. Die meeste bewoners, insluitend die familie Robinson, woon op Kauai.

## Toeganklikheid 
Die eiland is net toeganklik vir familielede, Amerikaanse vlootpersoneel, regeringsamptenare en uitgenooide gaste – vandaar die bynaam "Verbode Eiland". Ter finansiering van 'n reddingshelikopter het die eienaars hul beleid in 1987 ietwat verander en sedertdien mag klein toergroepe onder toesig 'n besoek aan die eiland aflê, alhoewel hulle gewoonlik nie in aanraking met die bewoners mag kom nie.

## Natuur 
Op en rondom die eiland leef heelwat wilde diere. Op die eiland kom wilde perde, wilde skape en bokke voor, en die water rondom die eiland huisves volop haaie en dolfyne.
Vanderkloofdam

[duimnael|links|140px|Die dam het 20 jaar lank bekendgestaan as die P.K. le Rouxdam, ter ere van oudmin. [P.K. le Roux.]]

Die **Vanderkloofdam** (voorheen bekend as die P.K. le Rouxdam) is 130&nbsp;km stroomaf van die Gariepdam in die Oranjerivier. Bouwerk aan die dam het begin gedurende April 1971 en die dam is in diens gestel in September 1977. Die dam het 'n bakmaat van 3 236 miljoen m3, die lengte van die wal is 765&nbsp;m, die hoogte van die wal is 108&nbsp;m (die hoogste in Suid-Afrika) en die oppervlakte van die dam is 13&nbsp;874&nbsp;ha wanneer dit vol is.

Die damwal is 'n gravitasie-boogtipe ontwerp en die wal bevat 1.1&nbsp;miljoen&nbsp;&nbsp;m3 beton. Vier gravitasiesluise aan die linkerkant van die wal verseker dat tot 8&nbsp;500&nbsp;m3/s water vrygelaat kan word. 

duimnael|links|380px|Dam uit die lug
Die dam se hidroëlektriese vermoë is 240 MW en laat water vry teen 'n tempo van 400&nbsp;m3/s wanneer dit in volle werking is. Die dam is deur die Departement van Waterwese gebou.

Die dam is ook deel van die Oranjerivierprojek. 

Die dorpie Vanderkloof het ontstaan uit die kamp wat gebou is vir die mense wat betrokke was by die bou van die dam. Munisipale status is in 1980 aan Vanderkloof toegeken. 

[duimnael|centre|380px|Uitleg van 'n hidroëlelektriese dam A - waterreservoir, B - kragsentrale, C - turbine, D - [generator, E - inlaat, F - waterleiding, G - hoogspanningskabels, H - rivier]]

## Galery

Lêer:VanderKloof Dam Wall 1.jpg| Die dam gesien vanaf die regterkant
Lêer:VanderKloofDamLookingLeftSide.jpg
Lêer:VanderKloofDamLookingLeftSideDownRiver.jpg
Lêer:VanderKloofDamLookingDownPanoramic.jpg
Lêer:VanderKloofDamLookingAcrossFromRight2.jpg
Lêer:VanderKloofDamLookingDownServicesTunnel.jpg
Lêer:VanderKloofDamLookingOverIt.jpg
Lêer:VanderKloofClose u from the right.jpg
Lêer:VanderKloofDamLookingDownPanoramic (2).jpg

## Sien ook 
* Lys van kruisings oor die Oranjerivier
* Lys van grootste damme in Suid-Afrika

## Eksterne skakels 
* Vanderkloofdam webwerf 

## Verwysings
Shona (taal)

duimnael|links|Die Shona alfabet en die letters se uitspraak
**Shona** (*chiShona* in Shona) is 'n Bantoetaal, inheems aan die Mashona-stam van Zimbabwe, Suid-Zambië en Mosambiek. Shona bestaan uit 'n aantal dialekte, naamlik Zezuru, Karanga, Manyika, Ndau en Korekore. Sekere taalkundiges beskou Karanga enersyds as 'n taal op sigself, of wend dit aan as 'n omvattende term vir al die variante. Shona is een van die belangrikste tale in Zimbabwe, tesame met Noord-Ndebele en die amptelike besigheidstaal, Engels, en een van die amptelike tale van dié land.

Volgens Ethnologue word die vyf hoofdialekte van Shona deur 10,7 miljoen mense as moedertaal gepraat, wat dit die tweede grootste van die Bantoetale maak. Zoeloe is eerste met 12 miljoen moedertaalsprekers.

## Verwysings 
## Eksterne skakels